**Merlyn Uusküla-Hein** (sündinud 23. märtsil 1984 Tallinnas) on eesti poplaulja ja helilooja.

Ta on lõpetanud 2007. aastal bakalaureuseõppes Tartu Ülikooli Pärnu kolledži, kus õppis turismi- ja hotelliettevõtlust. Samast aastast töötas Postimehes reporterina.[*viide?*] 2014. aastal lõpetas Merlyn Uusküla Estonian Business Schooli ja sai magistrikraadi rahvusvahelises ärijuhtimises.

2010. aastal osales ta koos mälutreener Tauri Tallermaaga telesaates "Laulud tähtedega", kus saavutasid kaheksa paari seas kolmanda koha. 

2013. aasta kevadel mängis Merlyn Uusküla telesarja "Pilvede all" kolmes osas.

Lauljakarjäär
-------------

Üheksa-aastaselt osales ta "Laulukarusselli" eelvoorus. Aastatel 1993–1998 laulis ta Ellerheina lastekooris.

1998.–2001. aastal õppis Uusküla Kaunite Kunstide Koolis soololaulu, juhendajaks Janika Sillamaa. 1998. aastal osales Uusküla lauljate konkursil "Tähtede laul", kus võitis noorima osalejana 14–17-aastaste grupis kolmanda koha. 2001. aastal jõudis noorima osaleja ja publiku lemmikuna lauluvõistluse "Kaks takti ette" finaali.

### Tüdrukutebänd Nexus

2003. aastal algas Merlyn Uusküla popmuusikakarjäär, temast sai tüdrukutebändi Nexus põhilaulja. Nexuse liikmed olid veel Janne Saar ja Helen Randmäe. Nexuse asutas helilooja ja muusikaprodutsent Peter Ross. 

Nexuse esimene lugu "Suveks tantsime talve" ilmus plaadifirma TopTen kogumikus "Kevadhitt 2003". Esimesel tegutsemisaastal ilmus debüütalbum "Nii kuum". Plaadi nimilooga "Nii kuum" võideti 2003. aastal Raadio 2 Aastahiti auhind. 

2004. aasta suvel ilmus plaat "Nexus 2", mille esimene singel koos Koit Toomega "Lubasid tulla" oli raadiotes suve mängituim lugu. Sama plaadi lugu "Hingetuna" sai 2004. aastal Raadio 2 Aastahiti auhinna ja võitis 2004. aasta kuldse plaadi uue tulija kategoorias. 

2005. aasta mais võttis Nexus uue suuna ja keskenduti rohkem poprokile. Nexus hakkas esinema koos *live*-bändiga, mille trummar oli Borka (Boriss Hrebtukov), bassist Villu (Viljar Norman) ja kitarrist Kaska (Kristjan Kaasik). 

Ilmus kolmas album "Nii head tüdrukud ei tee" lugudega "Sa vaatad mul silma", "Tormituuled" (kaver Serjoga laulust "Tšornõi bumer") jne. Plaadi hittlooga "Nii kui nii" võideti 2005. aastal Raadio 2 Aastahiti võistlusel teine koht.

2006. aastal lõpetas Nexus tegevuse. 2. septembril salvestati Go Live'i kontserdil Nexuse dokumentaal-DVD, kus said sõna bändi sõbrad ja koostööpartnerid. Kogumik-DVD "Best of Nexus" ilmus 2006. aasta novembris. Nexust peetakse üheks Eesti 2000. aastate edukamaks tüdrukutebändiks.

### Soolokarjäär

2007. aastal alustas Uusküla soolokarjääri lauluga "Tahan öelda sul". 

Singel "Soovin sulle head" ilmus 2008. aastal. Loo sõnad ja viis on Uusküla enda loodud. Lugu on tänini Merlyni edukaim lugu, ehkki raadio Uuno edetabelis "Kõigi aegade top 1000" jäi see 660. kohale. Lugu jõudis Raadio Uuno edetabelisse "Numero Uuno", kuhu valiti ka Merlyni kolmas singel "Igaühel".

Sama aasta detsembris kirjutas Merlyn koos James Wertsiga Eesti Laulu konkursile loo "Secret night". Lugu finaali ei pääsenud.

#### 2009

Aprillis ilmus singel "See on see", mis erines Merlyni varasemast loomingust. Tema kolmest Ameerikas veedetud kuust inspireeritud loona ilmus augusti keskel suvesingel "Mis arvad sa?". 2009. aasta oktoobris ilmus singel "See päev". 

Detsembris esitleti singlit "Iga kord", mis osales Eesti Laulu konkursil, kuid finaali ei pääsenud.

#### 2010

Mais ilmus singel "Ihuüksi". Tänu remiksile, mille lõi Dj. I.M.T.B, saavutas lugu Eestis suure populaarsuse. Lugu pälvis Raadio Uuno Top 100-s 10. koha. Power Hit Radio edetabelis "Eesti tantsumuusika aasta top 40" 7. koha. ja Raadio 2 "Aastahitt 2010 top 40" 4. koha. 

Suvel ilmus singel "Vabaks lastud lind", millele on teinud remikse erinevad Eesti Dj-d, nendest tuntuim Dj. Whirl.

Oktoobris kõlas Raadio 2 hommikusaates esmakordselt lugu "Miks alles nüüd?", kus teeb kaasa ka Eesti räppar Cool D. Lugu saavutas kohe suure kuulajaskonna ja on nii Merlyni kui ka Cool D üks edukamaid lugusid. Loole valmis ka remiks Dj. I.M.T.B poolt, mis ei saavutanud nii palju tuntust kui loo originaalversioon. Raadio Uuno edetabelis "Uuno top 100" sai lugu 14. koha ja Raadio 2 "Aastahitt 2010 top 40" 6. koha.

Samal kuul ilmus debüütalbum "Ihuüksi", mis Raadio 2 Aastahiti galal võitis uue tulija auhinna.

#### 2011

Plaadilt "Ihuüksi" ilmus märtsis viies singel "Paradiis". Loole tegid remiksi DJ Andres Aljaste ja produtsent Vallo K..

29. märtsil esitas Merlyn Uusküla Eesti hümni Lilleküla staadionil Eesti ja Serbia jalgpallikohtumisel. Mais ilmus koostöös Saksamaalt pärit produtsendi Marc van Lindeniga lugu "2Night". Tegu on Merlyn Uusküla esimese rahvusvahelise looga, mis lisaks Eestile avaldati ka Saksamaal, Poolas, Austrias ja Tšehhis. Laul sai kvaliteetse muusikavideo.[*viide?*]

20. juulil ilmus tema debüütalbumilt "Ihuüksi" kuues singel "Nii palju anda!", kus laulab kaasa Rolf Roosalu. Muusika ja sõnade autor on Vahur Valgmaa. Oktoobris tuli välja Uusküla enda kirjutatud lugu "See tunne", mille remiksi tegi produtsent Avo Aunapuu.

#### 2012

Märtsist 2012 andis Uusküla uue kavaga kontserte ning 6. aprillil jõudis raadiotesse suviselt lõunamaine singel "See öö!", mis on valminud koostöös trummiduoga Apple Cherry Punch, kuhu kuuluvad Hele-Riin Uib ja Helena Victoria Kass.

#### 2013

20. märtsil 2013 ilmus pala "Sa suudad", mille sõnade autor on Aapo Ilves. Singlit esitleti 23. märtsil akustilise kontserdiga Trattoria Massimos.

2013. aasta juunis ilmus singel "Mõistus ja süda".

6. juulil 2013 esines Merlyn Uusküla Õllesummeril, kus kõlasid Nexuse lood "Lubasid tulla", "Hingetuna" kui ka Aastahitt 2003 "Nii kuum".

28. septembril ilmus muusikavideo "Võidu poole", mis valmis koostöös Wild Disease'iga (video autor Kenneth Rüütli). Järgnes T. D. Remix samal sügisel.

19. detsembril esitles Uusküla "Täna võin jääda" akustilist versiooni, kus klaveril saatis teda Uku Suviste. Merlyn esitas selle loo ka Eesti Laulu konkursile, kuid laul ei pääsenud telesaatevooru.

#### 2014

Singli "Aphrodite" esmaesitlus toimus 21. veebruaril Club Tartus. Laulu autor on Vahur Valgmaa (produtsendinimega Wh1teland).

#### 2024

Märtsis ilmus singel "Tagasi käidud teid". Muusikavideo filmiti Club Hollywoodis.

Diskograafia
------------

### Nexuse albumid

* "Nii kuum" (2003)
* "Nexus2" (2004)
* "Nii head tüdrukud ei tee" (2005)
* "Best of Nexus" (2006)

### Sooloalbumid

* "Ihuüksi" (2010)
* "Õnnepäev" (2014)
* "Raju Reede" (2023)

**Singlid**| Aasta | Laulu nimi | Koht | Album |
| --- | --- | --- | --- |
| Power Hit Radio Top 20 | Uuno Top 25 | Eesti Top 40 | Elmari Top 10 |
| 2007 | "Tahan öelda sul" | – | – | – | – |  |
| 2008 | "Igaühel" | – | 21 | – | 6 |  |
| 2009 | "See on see" | – | 15 | 29 | 3 |  |
| "Mis arvad sa?" | – | – | – | 6 |  |
| 2010 | "Soovin sulle head" | – | 1 | 9 | 3 | "Ihuüksi" (2010) |
| "Secret Night" (ft. James Werts) | – | – | 7 | – |
| "Ihuüksi" | 1 | 12 | 25 | 6 |
| "Vabaks lastud lind" | – | 25 | – | 3 |
| "Nii palju anda!" (ft. Rolf Junior) | – | – | – | 10 |
| "Miks alles nüüd?" (ft. Cool D) | 5 | 13 | 15 | 1 |
| 2011 | "Paradiis" | 11 | – | – | 6 |
| "2Night" (ft. Marc van Linden) | – | – | – | – |  |
| 2012 | "See öö" | – | – | – | – |  |
| "See tunne" | – | – | – | 9 | "Õnnepäev" (2014) |
| 2013 | "Võidu poole" (ft. Wild Disease) | – | 17 | – | 7 |
| "Sa suudad" | – | – | – | – |  |
| "Mõistus ja süda" | – | – | – | 5 |  |
| 2014 | "Aphrodite" | – | 6 | – | 6 | "Õnnepäev" (2014) |
| 2015 | "Õnnepäev" |  |  |  |  |
| 2016 | "Raju reede" |  |  |  |  |  |
| 2017 | "Jälle 18" |  |  |  |  |  |
| 2018 | "Täiskuuöö" |  |  |  |  |  |
| "Homne plaan" |  |  |  |  |  |
| 2020 | "Kaks meetrit" |  |  |  |  |  |
| 2021 | "SUL' KÜSIN MA "| – | – | – | – |  |
| "Täna Võin Jääda" |  |  |  |  |  |

Viited
------

1. ↑  Helena-Reet Ennet. Merlyn Uusküla Nädal, nr. 16, mai 2005.
2. ↑  "PILTUUDIS: Merlyn Uusküla sai magistrikraadi". *Õhtuleht.ee*. 12. detsember 2014. Vaadatud 29.04.2021.
3. ↑  "Laulud tähtedega" avasaates on päikselised lood. Neljas, 19. märts 2010.
4. ↑  Katharina Toomemets. Merlyn Uusküla: "Loomulikult oleme kurvad!" Õhtuleht, 3. mai 2010.
5. ↑
6. ↑  Lauljaks tänu juhusele. Õhtuleht, 25. oktoober 2010.
7. 1 2 3  "Nexus. 2003–2006. Tallinn". Originaali arhiivikoopia seisuga 11. juuni 2007. Vaadatud 8. detsembril 2010.
8. 1 2 3  Biography (eesti keeles)[*alaline kõdulink*] Merlyn Uusküla blogi.
9. ↑  Kristel Kirss. Nexuse neidude kuum laul sulatas kuulajate südamed Õhtuleht, 5. jaanuar 2004.
10. ↑  Kerttu Kaldoja. Raadio 2 valib taas aastahitti Eesti Päevaleht, 6. november 2006.
11. ↑  Immo Mihkelson.Kuldse Plaadi said kõige edukamad popmuusikud. Postimees, 6. märts 2004.
12. ↑  R2 aastahitt 2005. The Suni "Kuu on päike" Õhtuleht, 4. jaanuar 2006
13. ↑  Inna-Katrin Hein. Nexus võib laiali minna.[*alaline kõdulink*] Postimees, 30. juuni 2006
14. 1 2 3  Maria Karumets. Merlyn Uusküla on ihuüksi: "See on mu enda valik, ma ei ole kurb!" Õhtuleht, 25. oktoober 2010.
15. 1 2  Kaspar Käänik. Nexuse-Merka üllatab esimese soolosingliga. Õhtuleht, 28. august 2007.
16. ↑  Merkal uus raadiohitt valmis. Õhtuleht, 1. märts 2008
17. 1 2  Kõigi aegade top 1000. Rate, 16. juuni 2009.
18. ↑  Kuula esimesena Merka uut singlit. Buduaar, 27. juuli 2008.
19. ↑  Merka üllitas uue singli.[*alaline kõdulink*] Neljas, 31. detsember 2008.
20. ↑  Kuula Merka uut singlit See on see![*alaline kõdulink*] Publik, 8. aprill 2009.
21. ↑  Merka uus singel räägib aja maha võtmisest. Publik, 17. august 2009.
22. ↑  Helena-Reet Ennet. Lauljatar Merka saadab "Eesti laulu" konkursile oma värske singli "Iga kord"[*alaline kõdulink*] Gossip, 28. detsember 2009
23. ↑  Lauljatar Merka sai valmis uues singli. Kuula lugu! Publik, 7. mai 2010.
24. ↑  Kaspar Käänik. HITIHOIATUS: mida arvad Merlyn Uusküla tantsuloost? Õhtuleht, 9. juuni 2010.
25. ↑  Raadio Uuno aasta hitt on Koit Toome «Mälestused». Elu24, 28. detsember 2010.
26. ↑  POWER HIT RADIO EESTI TANTSUMUUSIKA AASTA 2010 TOP40 EDETABEL ON SELGUNUD. Power Hit Radio, 5. jaanuar 2011.
27. ↑  Aastahitt 2010 on Koit Toome "Mälestused" Elu24, 5. jaanuar 2011.
28. ↑  Mari-Leen Albers. Merka vahetas esinejanime! Õhtuleht, 11. august 2010.
29. ↑  Merlyn Uusküla uue singli "Miks alles nüüd" eksklusiivesitlus R2s! Raadio 2, 21. oktoober 2010.
30. ↑  Merlyn Uusküla ja Cool D hitt lööb Youtube'is rekordeid. Elu24, 07. detsember 2010.
31. ↑  Raadio Uuno aasta hitt on Koit Toome "Mälestused". Elu24, 28. detsember 2010.
32. ↑  Aastahitt 2010 on Koit Toome «Mälestused». Elu24, 5. jaanuar 2011.
33. ↑  R2 2010. aasta auhinnad Õhtuleht, 6. jaanuar 2011.
34. ↑  Fännid, rõõmustage: Merlyn Uusküla esitab taas Nexuse lugusid Õhtuleht, 16. märts 2011.
35. ↑   VAATA: nii sündis Merlyn Uusküla ja Marc Van Lindeni ühine suvelugu! Õhtuleht, 24. mai 201.1
36. ↑   Suvehitt: Merlyn Uuskülal uus singel "Nii palju anda!" Publik, 20. juuli 2011.
37. ↑  "Õõvastav! Merlyn Uusküla on pistnud rinda hullude fännidega: ta tuli taksost välja ja ütles, et tahtis näha, kus elan". *Kroonika*. Vaadatud 21. märtsil 2024.

Välislingid
-----------

* Merlyn Uusküla koduleht
* Merlyn Uusküla / Official Fännileht Facebookis
* Merlynofficial's channel Ametlik kanal YouTube'is
* Merlyn Uusküla Allstarzis
* Merlyn Uusküla MySpace'is

|  |  |  |
| --- | --- | --- |
| Eelnev**Urban Symphony*2009*** | **Raadio 2 AastahittUus tulija**2010 | Järgnev**Ewert and The Two Dragons*2011*** |